Kassinurme hiies asuvad 1,8 km. pikkune Lingukivi ring ja 2,2 km. pikkune Patjala ring. Rajad on mõnusate tõusude ja langustega. Parklast leiad suunaviidad terviseradadele ning jälgi kollaseid märgiseid puutüvedel. Vali sobivad jalanõud sest rajad kulgevad mööda rohtu ja metsateed (märja ilma korral vettpidavad jalanõud). Raja lõpus asuvad katusealused, kus on mõnus pikniku pidada ja keha kinnitada.
#000001
Kamari paisjärve puhkeala on saanud suvitajate seas populaarseks puhkepaigaks! Tule naudi kaunist vaadet järvele ja selle saarikutele! Puhkealal on liivarand, rannajalgpalli- ja -võrkpalliväljak, tasuta madalseiklusrada, pingid ja tualett. Puhkala kõrvale jääb veelauakeskus Wpark - Põltsamaa Weikpark. Tule veeda tegus päev puhates ja veemõnusid nautides!
#000002
Torma Glampingu majad on luksuslikud, väga mugavad telgid, mis asuvad endises Torma mõisakompleksis Jõgevamaal.Glampingusse on oodatud kõik, kes hindavad looduslähedust, kuid samas naudivad ka mugavust. Telgis on lai voodi, sooja annab kamin ning vajadusel on olemas ka pleedid. Telgis saate endale valmistada ise süüa või see tellida hoopiski meilt. Õues on grill, laud, pingid. Õdusate õhtute sisustamiseks on telkides ka küünlad ja ette tellides vein.
#000003
Giidiga matk Avinurme kandi kadunud külades
#000004
Tule naudi matkamist Avinurme kandi kadunud külades. Valida saad kas Kodasaare või Linnanõmme-Aanati suuna. Näitame sulle endisi talude asukohti, õuealasid ja põlispuid. Tutvustame külade tekke- ja arenemislugu, nende tähtsust rahvuslikus kultuuriloos, külaelu hääbumise põhjusi ning Avinurme kandi pärandkultuuri ja loodust. Soovitame tulla matkama siis, kui rohi on veel madal ja puud ei ole väga rohelised, sest siis on endiste talude asukohad selgemalt näha. Soovi korral pakume lisatasu eest toitlustust vabas õhus. Matka algus- ja lõpppunktis on võimalik teha lõket ning grillida.
#000005
Endla järve matkarada kulgeb Kärde ja Tooma küla vahel Endla looduskaitseala maastikul. Algus Kärdes ja lõpp Toomal Endla Looduskeskuse juures (või vastupidi). Rada on läbitav jalgsi, jälgi kollaseid triipusid puudel ja varu aega 3-4 tundi. Maastik on tasane, rada kulgeb metsas, soos, veekogude ääres ning on nii pinnasteed kui laudteed. Tegemist on märgalaga, seega võib kevadeti olla üleujutusi. Rada kattub osaliselt Männikjärve raba õpperajaga.
#000006
Nõmme Puhketalu asub Mustvee vallas Tammispää külas privaatselt metsa sees Peipsi järve lähedal. Puhketalu on ideaalne koht, kus puhata linnakärast või lihtsalt aeg korraks maha võtta. Sobilik eelkõige pere ja sõpradega puhkamiseks. Majas on kokku neli magamistuba, kolm peretuba ja üks suurem tuba 6 üheinimese voodiga. Kokku 14 voodikohta, lisaks 2 lapsevoodit ja 2 voodit beebile. Peamajas on hubane köök kõige vajalikuga ja puhkeruum kaminaga. Juurde saab rentida saunamaja tiigi kaldal ja/või kümblustünni. NB! Meile tulles ei tohi auto ega ka autojuht karta külateed, põlluteed ja metsateed.
#000008
Kuberi puhkemaja - pakume majutus teenust eraisikutele ja firmadele. Kui soovid tulla maale üksi, sõbraga, perega või ettevõttega puhkama või lihtsalt mõnusat aega veetma siis meil on see võimalus. Suurel õuealal on jalgpalliväljak, võrkpalliväljak, kuursaalis lava esitluste, kino või etenduse läbiviimiseks, saunad jne. Olete oodatud!
#000009
Talvine räätsaretk viib osalejad avastama räätsadel Männikjärve raba Endla Looduskaitsealal. Retke eesmärk on üles otsida talverüüsse mattunud laukad ning uudistada Männikjärve ning Endla järve. Retke keskel teeme peatuse järve ääres - räägime matkajuttu lõkke ääres, joome teed ning valmistame lõkkel pannkooke! ParimatEST parimad Elamused! MTÜ Elamusretked pakub lisaks traditsioonilistele igakuisetele Elamusretkedele võimaluse oma sõpruskonnale tellida elamusi täis retki üle kogu Eesti! Kus iganes te ka ei asu - me aitame teil kõik elamused üles leida!
#000010
Koseveski puhkekeskus asub looduskaunis kohas Kose järve ääres, Jõgevamaal, Mustvee vallas. Puhkekeskus sobib ideaalselt nii sünnipäevade, pulmade, suvepäevade, seminaride ja muude koosviibimiste pidamiseks. Puhkemajas on kokku 31 magamiskohta. Vastavalt vajadusele on võimalik rentida kogu puhkekeskus või eraldi saun puhkeruumiga. Aega on võimalik veeta rahulikult puhates ning aktiivselt loodust nautides - kanuujõgi, rattarada, kalastamine, disc-golf, võrkpall ja palju muud!
#000011
Aruküla mäelt Kaareperes leiate mõnusa puhkeala, mis on mõeldud nii perele, sõpruskonnale, kui ka suuremale seltskonnale. Puhkealale on rajatud mänguväljak koos kiikede ja liumäega, mis on eriti meeltmööda noorematele lastele. Jalgu saab puhata mõnusal varjualusel, pinkidel või enda kaasa võetud piknikutekil. Kohapeal on olemas ka grillimisvõimalus. Spordihuvilistel on võimalus mängida discgolfi, võite kasutada enda kettaid või need laenutada. Puhkealalt leiab ka Struve meridiaanikaare tähise. Vaade mäelt Vooremaale on hunnitu ja kel telkimishuvi, siis ruumi jagub selleks küllaga.
#000012